Balkanskoj bandi 22,5 godine robije za pokušaj pljačke vozila

Šesteročlana skupina, koju su nazivali i balkanskim ogrankom Pink Panthera planirala je u Zagrebu opljačkati blindirano vozilo. Osuđeni su na kazne od tri do pet i pol godina

<p>Šesteročlana skupina, koju su nazivali i balkanskim ogrankom Pink Panthera planirala je u Zagrebu opljačkati blindirano vozilo.</p><p>U tu svrhu prvooptuženi Dejan Kostić je lani unajmio stanove u Novom Zagrebu, dogovorio krađu dva Audija i organizirao skupinu kriminalaca iz Srbije, Crne Gore i BiH u zločinačko udruženje. Svi su se lani okupili u Zagrebu, pribavili policijske odore i automatsko oružje te su 2. lipnja 2015. planirali opljačkati blindirano vozilo. No policija ih je imala pod nadzorom.</p><p>Prisluškujući ih daljinskim aktiviranjem snimača u smart televizoru, doznali su sve o planovima razbojnika, rutama bijega itd. te ih “digli” nekoliko sati prije nego što su krenuli u pohod koji je mogao završiti u krvi. Nepravomoćno su osuđeni na kazne od 3 do 5,5 godina zatvora. </p>